CELEX: 52010SC0882
Language: fi
Date: 2010-07-06
Title: Ehdotus neuvoston päätös liiallisen alijäämän olemassaolosta Bulgariassa

FI
FI    FI
 ---pagebreak---    EUROOPAN KOMISSIO
                                  Bryssel 6.7.2010
                                  SEK(2010) 882 lopullinen
                          Ehdotus
                  NEUVOSTON PÄÄTÖS
     liiallisen alijäämän olemassaolosta Bulgariassa
FI                                                         FI
 ---pagebreak---                                                PERUSTELUT
   1.        VAKAUS- JA KASVUSOPIMUKSEN SOVELTAMINEN NYKYISESSÄ KRIISITILANTEESSA
   Julkisen talouden alijäämä ylittää nykyisellään useissa EU-maissa perussopimuksessa
   asetetun 3 prosentin viitearvon suhteessa BKT:hen. Tarkasteltaessa alijäämän ja velan usein
   huomattavaa kasvua on otettava huomioon ennennäkemätön maailmanlaajuinen finanssikriisi
   ja talouden laskusuhdanne vuosina 2008 ja 2009. Tähän vaikuttavat monet tekijät. Ensinnäkin
   talouden laskusuhdanne pienentää verotuloja ja nostaa sosiaalietuusmenoja (esim.
   työttömyysetuudet). Toiseksi komissio on kehottanut toteuttamaan finanssipoliittisia
   elvytystoimia, koska se katsoo finanssipolitiikalla olevan suuri merkitys tämänhetkisessä
   epätavallisessa talouden tilanteessa. Elvytystoimia ehdotettiin marraskuussa 2008 esitetyssä
   Euroopan talouden elvytyssuunnitelmassa, jonka Eurooppa-neuvosto hyväksyi joulukuussa.
   Suunnitelman mukaan elvytystoimien tulisi olla oikein ajoitettuja, kohdennettuja ja tilapäisiä,
   ja ne tulisi eriyttää kunkin jäsenvaltion julkisen talouden kestävyyden ja kilpailuaseman
   mukaan. Lisäksi niistä tulisi luopua taloudellisen tilanteen parantuessa. Monet maat ovat
   myös toteuttaneet rahoitusalaa vakauttavia toimenpiteitä, joista jotkin ovat vaikuttaneet velka-
   asemaan tai saattavat johtaa alijäämien ja velan kasvuun tulevaisuudessa huolimatta siitä, että
   osa julkisen tuen kustannuksista kenties saadaan myöhemmin perittyä takaisin.
   Vakaus- ja kasvusopimuksen mukaan komission on käynnistettävä liiallista alijäämää koskeva
   menettely, jos jonkin jäsenvaltion alijäämä ylittää 3 prosentin viitearvon suhteessa BKT:hen.
   Vakaus- ja kasvusopimukseen vuonna 2005 tehdyillä muutoksilla pyrittiin varmistamaan, että
   erityisesti talouden tilanne ja talousarviotilanne otettaisiin täysin huomioon liiallista alijäämää
   koskevan menettelyn kaikissa vaiheissa. Vakaus- ja kasvusopimuksen tarjoama kehys tukee
   tällä tavoin julkisen talouden rahoitusaseman ripeään tervehdyttämiseen tähtäävää
   hallituspolitiikkaa, jossa otetaan huomioon talouden tilanne ja jolla varmistetaan näin julkisen
   talouden pitkän aikavälin kestävyys.
   2.        AIEMMAT VAIHEET LIIALLISTA ALIJÄÄMÄÄ KOSKEVASSA MENETTELYSSÄ
   Euroopan unionin toiminnasta tehdyn sopimuksen 126 artiklassa määrätään liiallisia alijäämiä
   koskevasta menettelystä. Menettelystä säädetään lisäksi liiallisia alijäämiä koskevan
   menettelyn täytäntöönpanon nopeuttamisesta ja selkeyttämisestä annetussa neuvoston
   asetuksessa (EY) N:o 1467/971, joka on osa vakaus- ja kasvusopimusta.
   Perussopimuksen 126 artiklan 2 kohdan mukaan komission on tarkasteltava talousarviota
   koskevan kurinalaisuuden noudattamista seuraavilla kahdella arviointiperusteella: a) ylittääkö
   ennakoitu tai toteutunut julkisen talouden alijäämä suhteessa BKT:hen määritellyn 3 prosentin
   viitearvon (paitsi jos alijäämä on pienentynyt merkittävästi ja jatkuvasti tasolle, joka on
   lähellä viitearvoa, taikka jos viitearvon ylittäminen on vain poikkeuksellista ja väliaikaista ja
   alijäämä on edelleen lähellä viitearvoa) ja b) ylittääkö julkinen velka suhteessa BKT:hen
   1
           EYVL L 209, 2.8.1997, s. 6. Kertomuksessa on myös otettu huomioon ”Vakaus- ja kasvusopimuksen
           täytäntöönpanoa koskevat vaatimukset sekä vakaus- ja lähentymisohjelmien muotoa ja sisältöä
           koskevat ohjeet”, hyväksytty Ecofin-neuvostossa 10.11.2009. Asiakirja on saatavilla seuraavassa
           osoitteessa:
           http://ec.europa.eu/economy_finance/sgp/legal_texts/index_en.htm.
FI                                                      2                                                  FI
 ---pagebreak---    määritellyn 60 prosentin viitearvon (paitsi jos velan osuus pienenee riittävästi ja lähestyy
   riittävän nopeasti viitearvoa).
   Perussopimuksen 126 artiklan 3 kohdassa määrätään, että jos jäsenvaltio ei täytä
   jommankumman tai kummankaan arviointiperusteen mukaisia vaatimuksia, komissio laatii
   asiasta kertomuksen. Kertomuksessa ”otetaan huomioon myös se, ylittääkö julkistalouden
   alijäämä julkiset investointimenot, sekä muut merkitykselliset tekijät, jäsenvaltion keskipitkän
   aikavälin taloudellinen tilanne ja talousarviotilanne mukaan luettuina”.
   Komissio antoi 12 päivänä toukokuuta 2010 perussopimuksen 126 artiklan 3 kohdan
   mukaisen Bulgariaa koskevan kertomuksen2. Kertomus perustui tietoihin, jotka Bulgarian
   viranomaiset olivat antaneet huhtikuussa 20103 ja jotka Eurostat oli sittemmin vahvistanut4, ja
   siinä otettiin huomioon komission yksiköiden laatima kevään 2010 talousennuste.
   Talous- ja rahoituskomitea antoi sen jälkeen 27. toukokuuta 2010 perussopimuksen
   126 artiklan 4 kohdan mukaisesti lausunnon komission kertomuksesta.
   3.         LIIALLISEN ALIJÄÄMÄN OLEMASSAOLO
   Bulgarian viranomaisten huhtikuussa 2010 antamien tietojen mukaan maan julkisen talouden
   alijäämä oli vuonna 2009 3,9 prosenttia suhteessa BKT:hen ja ylitti näin viitearvon, joka on
   3 prosenttia suhteessa BKT:hen. Komission 126 artiklan 3 kohdan mukaisesti antamassa
   kertomuksessa todettiin, ettei alijäämä ollut lähellä 3 prosentin viitearvoa suhteessa BKT:hen,
   mutta viitearvon ennakoitua ylittymistä voidaan pitää poikkeuksellisena perussopimuksessa
   sekä vakaus- ja kasvusopimuksessa tarkoitetulla tavalla. Tämä johtuu erityisesti siitä, että
   talous oli perussopimuksessa sekä vakaus- ja kasvusopimuksessa tarkoitetussa jyrkässä
   laskusuhdanteessa, kun maailmanlaajuinen talous- ja finanssikriisi koetteli Bulgarian taloutta
   ankarasti ja BKT:n määrän vuotuinen negatiivinen kasvu oli 5 prosenttia vuonna 2009.
   Lisäksi viitearvon ylittymistä voitiin pitää väliaikaisena. Komission yksiköiden kevään 2010
   talousennusteessa, joka perustuu olettamaan, että politiikassa ei tehdä muutoksia, julkisen
   talouden alijäämän ennustetaan supistuvan jo vuonna 2010 viitearvon alapuolelle talouden
   vakautuessa ja hallituksen maaliskuun lopussa 2010 ilmoittamien julkisen talouden
   vakauttamistoimien ansiosta. Bulgarian viranomaiset tarkistivat 22. kesäkuuta 2010
   antamassaan ilmoituksessa vuoden 2010 ennakoitua alijäämää 3,8 prosenttiin suhteessa
   BKT:hen, mikä ylittää viitearvon eikä ole lähellä sitä. Alijäämää koskeva perussopimuksen
   arviointiperuste ei täyty.
   Liiallisia alijäämiä koskevan menettelyn mukaisesta huhtikuun 2010 ilmoituksesta käy ilmi,
   että julkinen bruttovelka on edelleen selvästi alle viitearvon, joka on 60 prosenttia suhteessa
   BKT:hen. Velan määrä oli 14,8 prosenttia suhteessa BKT:hen vuonna 2009. Komission
   yksiköiden kevään 2010 talousennusteessa velkasuhteen arvioidaan kasvavan vuosina 2010 ja
   2
            Kaikki Bulgarian liiallista alijäämää koskevaan menettelyyn liittyvät asiakirjat ovat saatavilla
            osoitteessa
            http://ec.europa.eu/economy_finance/sgp/deficit/countries/index_en.htm.
   3
            Neuvoston asetuksen (EY) N:o 479/2009 mukaan jäsenvaltioiden on ilmoitettava komissiolle kaksi
            kertaa vuodessa niiden ennakoitu ja toteutunut julkisen talouden alijäämä ja velkataso. Bulgarian
            viimeisin ilmoitus on saatavilla osoitteessa
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   4
            Eurostatin tiedote nro 55/2010, 22.4.2010.
FI                                                         3                                                         FI
 ---pagebreak---    2011 mutta pysyttelevän alle 19 prosentissa suhteessa BKT:hen. Bulgarian viranomaiset
   tarkistivat 22 päivänä kesäkuuta 2010 antamassaan ilmoituksessa vuoden 2010 ennakoitua
   velkasuhdetta 15,3 prosenttiin suhteessa BKT:hen. Velkaa koskeva perussopimuksen
   arviointiperuste täyttyy.
   Perussopimuksen sekä vakaus- ja kasvusopimuksen määräysten mukaisesti komissio analysoi
   kertomuksessaan myös merkityksellisiä tekijöitä. Vakaus- ja kasvusopimuksen mukaan nämä
   tekijät voidaan ottaa huomioon liiallisen alijäämän olemassaolosta tehtävää päätöstä
   edeltävissä vaiheissa ainoastaan, jos alijäämä täyttää samaan aikaan viitearvon lähellä
   pysymistä ja ylityksen väliaikaisuutta koskevan edellytyksen. Bulgarian tapauksessa nämä
   kaksi edellytystä eivät täyty. Erikseen tarkasteltuina merkitykselliset tekijät näyttävät olevan
   tässä tapauksessa suotuisia.
   Talous- ja rahoituskomitean perussopimuksen 126 artiklan 4 kohdan mukaisesti antama
   lausunto on perussopimuksen 126 artiklan 3 kohdan mukaisessa liiallista alijäämää
   koskevassa komission kertomuksessa esitetyn arvion mukainen.
   Otettuaan huomioon 126 artiklan 3 kohdan mukaisen oman kertomuksensa ja talous- ja
   rahoituskomitean 126 artiklan 4 kohdan mukaisen lausunnon komissio katsoo, että
   Bulgariassa on liiallinen julkisen talouden alijäämä. Tämä komission 12. toukokuuta 2010
   antama lausunto toimitetaan neuvostolle perussopimuksen 126 artiklan 5 kohdan mukaisesti.
   Komissio ehdottaa, että neuvosto tekee komission lausunnon mukaisen päätöksen
   perussopimuksen 126 artiklan 6 kohdan mukaisesti. Lisäksi komissio antaa neuvostolle
   suosituksen perussopimuksen 126 artiklan 7 kohdan mukaisesti Bulgarialle osoitettavasta
   neuvoston suosituksesta liiallisen alijäämän tilanteen lopettamiseksi.
   4.        SUOSITUKSET LIIALLISEN ALIJÄÄMÄN TILANTEEN LOPETTAMISEKSI
   Neuvoston asetuksen (EY) N:o 1467/97 3 artiklan 4 kohdan mukaan neuvoston 126 artiklan
   7 kohdan mukaisesti antamassa suosituksessa on vahvistettava enintään kuuden kuukauden
   määräaika, jonka kuluessa kyseisen jäsenvaltion on toteutettava tuloksellisia toimia, sekä
   määräaika liiallisen alijäämän korjaamiseksi. Korjaaminen ”olisi saatettava päätökseen
   liiallisen alijäämän toteamista seuraavana vuonna, ellei ole olemassa asiaan vaikuttavia
   erityisiä seikkoja”. Mainitun asetuksen 2 artiklan 6 kohdan mukaan perussopimuksen
   126 artiklan 3 kohdan mukaisessa komission kertomuksessa tarkastellut merkitykselliset
   tekijät on otettava huomioon päätettäessä, onko erityisiä seikkoja olemassa. Asetuksen
   3 artiklan 4 kohdan mukaan neuvoston on kehotettava jäsenvaltiota ”parantamaan vuosittain
   tietyllä vähimmäismäärällä, jonka ohjeena on vähintään 0,5 prosenttia suhteessa
   bruttokansantuotteeseen, julkisen talouden suhdannekorjattua rahoitusasemaansa pois lukien
   kertaluonteiset ja tilapäiset toimet, jotta liiallisen alijäämän oikaiseminen suosituksessa
   asetetussa määräajassa voidaan varmistaa”.
   Asetuksen (EY) N:o 1467/97 2 artiklan 3 kohdassa selvennettyjen, 124 artiklan 3 kohdan
   mukaisessa komission kertomuksessa arvioitujen merkityksellisten tekijöiden tarkastelu
   johtaa Bulgarian osalta suotuisaan tulokseen. Arvioinnissa ei ole kuitenkaan tullut esiin
   erityisiä seikkoja, joiden perusteella voitaisiin poiketa alijäämän korjaamiselle tavanomaisesti
   asetettavasta määräajasta. Ennen kaikkea on otettava huomioon, että BKT:n supistuttua
   voimakkaasti maailmanlaajuisen talous- ja finanssikriisin seurauksena komission yksiköiden
   kevään 2010 talousennusteessa BKT:n määrän kasvun ennustetaan elpyvän vähitellen ja
   olevan 2,7 prosenttia viimeistään vuonna 2011. Liiallisia alijäämiä koskevan menettelyn
FI                                                  4                                               FI
 ---pagebreak---    mukaisessa huhtikuun 2010 ilmoituksessa Bulgarian viranomaiset odottavat julkisen talouden
   alijäämän supistuvan alle viitearvon eli 2 prosenttiin suhteessa BKT:hen vuonna 2010. Tämä
   johtuu kokonaistuotannon kasvun elpymisestä 1 prosenttiin ja lisävakautuspaketista, jonka
   vaikutus on 2¼ prosenttia suhteessa BKT:hen 31. maaliskuuta 2010 alkaen. Komission
   yksiköiden kevään 2010 talousennusteen mukaan julkisen talouden alijäämän odotetaan
   supistuvan 2,8 prosenttiin suhteessa BKT:hen vuonna 2010 ja 2,2 prosenttiin suhteessa
   BKT:hen vuonna 2011, jos politiikkaa ei muuteta, jos kasvunäkymät paranevat asteittain
   odotetulla tavalla ja jos varovainen arvio ilmoitettujen vakauttamistoimenpiteiden
   talousarviovaikutuksesta pitää paikkansa. Bulgarian viranomaiset tarkistivat kesäkuussa
   vuoden 2010 talousarvion puolivuotistarkistuksessa ennakoitua julkisen talouden alijäämää
   3,8 prosenttiin suhteessa BKT:hen. Tarkistus tehtiin, koska valtion tuloja koskevaa ennustetta
   alennettiin huomattavasti vuoden 2010 ensimmäisten kuukausien erittäin heikkojen
   verotustietojen perusteella. Sillä pyritään varmistamaan automaattisten vakauttajien toimivuus
   sekä kotimaan ja ulkomaiden taloudellisten haasteiden tarkempi huomioon ottaminen.
   Komission yksiköiden talousennusteen ja talouden ja julkisen talouden viimeaikaisen
   kehityksen perusteella Bulgarian viranomaisten olisi torjuttava vuoden 2010 alijäämän
   heikentyminen yli 3,8 prosentin suhteessa BKT:hen ja korjattava liiallinen alijäämä
   viimeistään vuonna 2011, mikä edellyttää rakenteellisia vakauttamistoimia, joiden suuruus on
   noin ¾ prosenttiyksikköä suhteessa BKT:hen kyseisenä vuonna.
   Laskusuhdanteesta johtuvan kielteisen julkisen talouden vaikutuksen ohella vuoden 2009
   yllätyksellinen alijäämä näyttäisi liittyvän myös menettelytapoihin liittyviin heikkouksiin
   menojen suunnittelussa ja suoritusperusteisen toteutuksen valvonnassa. Edellisen hallituksen
   ennen heinäkuun 2009 vaaleja allekirjoittamien sopimusten liitteiden mukaisia kattamattomia
   huomattavia maksusitoumuksia ei ennakoitu talousarviossa, minkä vuoksi ne heikensivät
   julkisen talouden rahoitusasemaa vielä lisää. Negatiivinen toteutuma kuvastaa myös sitä
   seikkaa, että viime vuosien hyviä taloudellisia aikoja ei täysin hyödynnetty julkisten varojen
   käytön tehostamiseen tähtäävien huomattavien uudistusten toteuttamiseksi. Ennen kriisiä
   Bulgarian tulot kasvoivat tuntuvasti toimeliaisuuden vilkkauden ja paljon verotuloja tuovan
   kasvurakenteen ansiosta. Säästämisen sijasta osalla tulojen kasvusta on kuitenkin rahoitettu
   melko suuria tilapäisiä eläkekorotuksia ja julkisen sektorin palkankorotuksia, jotka ylittävät
   tuntuvasti tuottavuuden kasvun, sekä vero- ja sosiaaliturvamaksuleikkauksia.
   Se, ettei keskipitkän aikavälin finanssipoliittinen kehys ole sitova julkisen talouden
   kolmivuotisen suunnittelukauden aikana eikä olemassa ole toimivia varainkäytön
   valvontamekanismeja ja menosääntöjä, on estänyt julkisen talouden rahoitusasemaa
   vahvistumasta, mikä olisi lieventänyt laskusuhdanteen kielteisiä vaikutuksia julkiseen
   talouteen. Lisäksi nykyisessä talousarviokehyksessä annetaan hallitukselle tiettyä
   harkintavaltaa menojen suhteen, mikä heikentää julkisen talouden avoimuutta ja
   tilintekovelvollisuutta. Terveydenhuoltoalan uudistusten puuttuminen on kerryttänyt
   toistuvasti sairaala-alan maksurästejä ja johtanut siten menoylityksiin. Eläkemaksujen toistuva
   alentaminen samoin kuin eläkekorotukset ja tasapainottavien uudistustoimenpiteiden
   puuttuminen ovat kasvattaneet eläkemenoja huomattavasti, mikä aiheuttaa riskejä järjestelmän
   kestävyydelle. Koulutusjärjestelmän ja julkishallinnon uudistusten jatkaminen parantaisi
   hallinnollisia valmiuksia ja osaamistasoa ja tehostaisi julkisten varojen käyttöä vakauttaen
   julkista taloutta tarvittavalla tavalla.
   Liiallisia alijäämiä koskevan menettelyn mukainen tehostettu valvonta edellyttää julkisen
   talouden vakauttamisstrategian täytäntöönpanon säännöllistä ja ajoissa tapahtuvaa seurantaa,
   jotta liiallinen alijäämä saadaan varmasti korjattua. Tehostettu valvonta näyttää olevan tarpeen
   myös liiallisen alijäämän korjaamiselle asetettua aikarajaa ajatellen. Bulgarian
FI                                                 5                                                FI
 ---pagebreak---    lähentymisohjelman tarkistukseen olisikin hyödyllistä sisällyttää tätä asiaa käsittelevä
   erillinen kohta, kunnes liiallisia alijäämiä koskeva menettely on saatettu päätökseen.
                      Keskeiset makrotaloutta ja julkista taloutta koskevat ennusteet
                                                           2007    2008      2009      2010     2011       2012     2013
                                                                                                           tieto    tieto
                       BKT:n määrä
                                                             6,2    6,0      -5,0        0,0      2,7      puut-   puut-
                        (%-muutos)
                                                                                                            tuu      tuu
                                                                                                           tieto    tieto
                      Tuotantokuilu1,2
                                                             4,3    5,0      -2,9       -4,8     -4,0      puut-   puut-
        (% suhteessa potentiaaliseen BKT:hen)
                                                                                                            tuu      tuu
                                                                                                           tieto    tieto
            Julkisen talouden rahoitusasema
                                                             0,1    1,8      -3,9       -2,8     -2,2      puut-   puut-
                  (% suhteessa BKT:hen)
                                                                                                            tuu      tuu
                                                                                                           tieto    tieto
                        Perusjäämä
                                                             1,1    2,7      -3,1       -2,0     -1,4      puut-   puut-
                  (% suhteessa BKT:hen)
                                                                                                            tuu      tuu
                                                                                                           tieto    tieto
           Suhdannetasoitettu rahoitusasema1
                                                            -1,5    0,0      -2,8       -1,1     -0,8      puut-   puut-
                  (% suhteessa BKT:hen)
                                                                                                            tuu      tuu
                                                                                                           tieto    tieto
             Rakenteellinen rahoitusasema3
                                                             1,8    0,0      -2,8       -1,1     -0,8      puut-   puut-
                  (% suhteessa BKT:hen)
                                                                                                            tuu      tuu
                                                                                                           tieto    tieto
                    Julkinen bruttovelka
                                                            18,2   14,1      14,8       17,4     18,8      puut-   puut-
                  (% suhteessa BKT:hen)
                                                                                                            tuu      tuu
    Huom.:
    1
      Ohjelmien mukaiset tuotantokuilut ja suhdannetasoitetut rahoitusasemat, jotka komission yksiköt ovat laskeneet
    uudelleen ohjelmien tietojen perusteella.
    2
      Perustuu ennusteisiin, joiden mukaan potentiaalinen kasvu on 3,4 % vuonna 2009, 3,1 % vuonna 2010 ja 2,9 %
    vuonna 2011.
    3
      Suhdannetasoitettu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä.
    Uusimpaan ohjelmaan eikä komission yksiköiden syksyn talousennusteeseen ei sisälly kertaluonteisia eikä muita
    väliaikaisia toimenpiteitä.
    Lähde:
    Komission yksiköiden kevään 2010 talousennusteet (KOM) ja komission yksiköiden laskelmat.
FI                                                               6                                                          FI
 ---pagebreak---                                                  Ehdotus
                                         NEUVOSTON PÄÄTÖS
                            liiallisen alijäämän olemassaolosta Bulgariassa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126
   artiklan 6 kohdan,
   ottaa huomioon Euroopan komission ehdotuksen,
   ottaa huomioon Bulgarian esittämät huomautukset,
   sekä katsoo seuraavaa:
   (1)     Euroopan unionin toiminnasta tehdyn sopimuksen 126                    artiklan  mukaan
           jäsenvaltioiden on vältettävä liiallisia julkisen talouden alijäämiä.
   (2)     Vakaus- ja kasvusopimuksen tavoitteena on terve julkinen talous, jolla pyritään
           vahvistamaan hintavakauden edellytyksiä ja saavuttamaan uusien työpaikkojen syntyä
           edistävä vahva ja kestävä kasvu.
   (3)     Perussopimuksen 126 artiklan mukainen liiallista alijäämää koskeva menettely,
           sellaisena kuin sitä on selkeytetty liiallisia alijäämiä koskevan menettelyn
           täytäntöönpanon nopeuttamisesta ja selkeyttämisestä annetulla neuvoston asetuksella
           (EY) N:o 1467/975, joka on osa vakaus- ja kasvusopimusta, edellyttää päätöstä
           liiallisen alijäämän olemassaolosta. Perussopimukseen liitetyssä liiallisia alijäämiä
           koskevasta menettelystä tehdyssä pöytäkirjassa vahvistetaan lisämääräykset liiallisia
           alijäämiä koskevan menettelyn täytäntöönpanosta. Neuvoston asetuksessa (EY) N:o
           479/20096 vahvistetaan yksityiskohtaiset säännöt ja määritelmät mainitun pöytäkirjan
           määräyksen soveltamiseksi.
   (4)     Kun vakaus- ja kasvusopimusta vuonna 2005 uudistettiin, pyrittiin lisäämään
           sopimuksen vaikuttavuutta ja vahvistamaan sen talousteoreettista perustaa sekä
           turvaamaan julkisen talouden kestävyys pitkällä aikavälillä. Sillä pyrittiin
           varmistamaan, että erityisesti talouden tilanne ja talousarviotilanne otettaisiin täysin
           huomioon liiallista alijäämää koskevan menettelyn kaikissa vaiheissa. Vakaus- ja
           kasvusopimuksen tarjoama kehys tukee tällä tavoin julkisen talouden rahoitusaseman
   5
           EYVL L 209, 2.8.1997, s. 6.
   6
           EUVL L 145, 10.6.2009, s. 1.
FI                                                   7                                              FI
 ---pagebreak---        ripeään tervehdyttämiseen tähtäävää hallituspolitiikkaa, jossa otetaan huomioon
       talouden tilanne.
   (5) Perussopimuksen 126 artiklan 5 kohdassa edellytetään, että komissio antaa lausunnon
       neuvostolle, jos komissio katsoo, että jäsenvaltiossa on tai siellä voi ilmetä liiallinen
       alijäämä. Otettuaan huomioon perussopimuksen 126 artiklan 3 kohdan mukaisen
       kertomuksensa ja talous- ja rahoituskomitean 126 artiklan 4 kohdan mukaisesti
       antaman lausunnon komissio katsoi, että Bulgariassa on liiallinen julkisen talouden
       alijäämä. Komissio antoi tämän vuoksi neuvostolle Bulgariaa koskevan lausunnon
       alijäämän olemassaolosta [6 päivänä heinäkuuta 2010]7.
   (6) Perussopimuksen 126 artiklan 6 kohdan mukaan neuvoston olisi otettava huomioon
       kyseisen jäsenvaltion mahdolliset huomautukset, ennen kuin se kokonaisarvion
       tehtyään päättää, onko jäsenvaltiossa liiallinen alijäämä. Bulgariaa koskevan
       kokonaisarvion perusteella voidaan todeta seuraavaa.
   (7) Bulgarian viranomaisten huhtikuussa 2010 antamien tietojen mukaan maan julkisen
       talouden alijäämä oli vuonna 2009 3,9 prosenttia suhteessa BKT:hen ja ylitti näin
       viitearvon, joka on 3 prosenttia suhteessa BKT:hen. Alijäämä ei ollut lähellä
       3 prosentin viitearvoa suhteessa BKT:hen, mutta viitearvon ylittymistä voidaan pitää
       poikkeuksellisena perussopimuksessa sekä vakaus- ja kasvusopimuksessa tarkoitetulla
       tavalla. Tämä johtuu erityisesti siitä, että talous oli perussopimuksessa sekä vakaus- ja
       kasvusopimuksessa tarkoitetussa jyrkässä laskusuhdanteessa, kun maailmanlaajuinen
       talous- ja finanssikriisi koetteli Bulgarian taloutta ankarasti ja BKT:n määrän
       vuotuinen negatiivinen kasvu oli 5 prosenttia vuonna 2009. Komission yksiköiden
       kevään 2010 talousennusteessa julkisen talouden alijäämän ennustetaan supistuvan jo
       vuonna 2010 viitearvon alapuolelle talouden vakautuessa ja hallituksen toteuttamien
       julkisen talouden vakauttamistoimien ansiosta. Ottaen kuitenkin huomioon vuoden
       2010 tarkistetun alijäämätavoitteen (3,8 % suhteessa BKT:hen Bulgarian
       viranomaisten 22 päivänä kesäkuuta 2010 antaman ilmoituksen mukaan), mikä ylittää
       huomattavasti komission yksiköiden kevään ennusteen 2,8 prosenttia suhteessa
       BKT:hen, viitearvon ylittyminen ei välttämättä jää väliaikaiseksi. Alijäämää koskeva
       perussopimuksen arviointiperuste ei täyty.
   (8) Bulgarian viranomaisten huhtikuussa 2010 antamien tietojen mukaan julkinen
       bruttovelka on edelleen selvästi alle viitearvon, joka on 60 prosenttia suhteessa
       BKT:hen. Velan määrä oli 14,8 prosenttia suhteessa BKT:hen vuonna 2009.
       Komission yksiköiden kevään 2010 talousennusteessa velkasuhteen arvioidaan
       kasvavan vuosina 2010 ja 2011 mutta pysyttelevän alle 19 prosentissa suhteessa
       BKT:hen. Bulgarian viranomaiset tarkistivat 22 päivänä kesäkuuta 2010 antamassaan
       ilmoituksessa vuoden 2010 ennakoitua velkasuhdetta 15,3 prosenttiin suhteessa
       BKT:hen. Velkaa koskeva perussopimuksen arviointiperuste täyttyy.
   (9) Neuvoston asetuksen (EY) N:o 1467/97 2 artiklan 4 kohdan mukaan muut
       merkitykselliset tekijät voidaan ottaa huomioon liiallisen alijäämän olemassaolosta
       tehtävää, perussopimuksen 126 artiklan 6 kohdan mukaista neuvoston päätöstä
   7
       Kaikki Bulgarian liiallista alijäämää koskevaan menettelyyn liittyvät asiakirjat ovat saatavilla
       osoitteessa
       http://ec.europa.eu/economy_finance/sgp/deficit/countries/index_en.htm.
FI                                                  8                                                   FI
 ---pagebreak---    edeltävissä vaiheissa ainoastaan, jos kaksi vaatimusta – se, että alijäämä pysyy lähellä
   viitearvoa, ja se, että viitearvon ylitys on väliaikaista – täyttyvät kaikilta osin.
   Bulgarian tapauksessa nämä kaksi edellytystä eivät täyty. Merkityksellisiä tekijöitä ei
   sen vuoksi oteta huomioon tätä päätöstä edeltävissä vaiheissa,
FI                                         9                                                FI
 ---pagebreak---    ON HYVÄKSYNYT TÄMÄN PÄÄTÖKSEN:
                                              1 artikla
   Kokonaisarvion perusteella todetaan, että Bulgariassa on liiallinen alijäämä.
                                              2 artikla
   Tämä päätös on osoitettu Bulgarian tasavallalle.
   Tehty Brysselissä
                                               Neuvoston puolesta
                                               Puheenjohtaja
FI                                               10                              FI